Lūgums: Saprotam, ka mūsu epasta sarakstā trūkst adrešu. Mēģinām precizēt, bet kamēr tas nav nokārtots, laipni lūdzam nodot šo ziņu tālāk. Nākamajās dienās arī pienāks īpašs ziņojums no Jūsu bērnu programmas vadītājas.

Mīļās Gaŗezera ģimenes,

Kopš Gaŗezera dibināšanas 1965.gadā tā ir bijusi mājvieta vairākām paaudzēm, bieži dēvēta par Mazo Latviju. Draudzības ir izveidojušās un visādi svētki ir nosvinēti.  Mūsu bērni un jaunieši gaida ierasties un būt kopā ar saviem draugiem no vasaras uz vasaru kur viņi iepazīst mūsu valodu, mūsu tradīcijas, dziesmas un dejas.  Programmas ir bijušas viens no stūrakmeņiem viņu latviskā izaugsmē.

Esam rakstījuši pēdējās nedēļās, ka nodrošināt un piedāvāt drošu un veselīgu vidi mūsu programmu dalībniekiem un darbiniekiem ir bijusi mūsu pirmā prioritāte. Federālās un štata mandātu izsekošanu un vietējo veselības aprūpes resursu saprašana iesākās martā un vēl turpinājās, jo turpina būt maiņas.   COVID-19 komanda kopā ar Gaŗezera padomi ir identificējuši vairākus šķēršļus, kas ierobežotu Garezera mērķu un prioritāšu īstenošanu. Mēs dziļi esam izjutuši mūsu atbildību un bieži pat asaras ir saskrējušas. Tomēr, ar metodisku pieeju un ētisku un morālu apdomu esam visi pienākuši pie sekojošā secinājuma.

GAŖEZERS ATSAUC VISAS 2020.G. PROGRAMMAS GAŖEZERA TERITORIJĀ  LĪDZ 2020.G. 4. JŪLIJAM.

LĪDZ 2020.G 15. MAIJAM BŪS LĒMUMS PAR  PROGRAMMĀM GAŖEZERA TERITORIJĀ  PĒC 4. JŪLIJA.

Turpinām izpētīt ALTERNATĪVAS PROGRAMMU IESPĒJAS visām mūsu paredzētajām vasaras programmām vienalga kura tā būtu; Valodas vārti, valodas sēta, GBN, GBD un GSS posmi un arī GVV.  Pieņemot šo lēmumu mēs liekam mūsu programmu dalībnieku un darbinieku labklājību pirmajā vietā.  Mēs saprotam šī vīrusa nopietnās sekas un rīkojamies ar vislielāko piesardzību. Arī, Jums tagad ir iespēja labāk izprast kā ieplānot savu laiku un mums izstrādāt jaunu vasaras plānu, kas ir piemērots mūsu pašreizējiem apstākļiem.

Lai varētu lemt par jeb kādu programmu iespējamību pēc 4. jūlija mēs gaidām pēdējās vadlīnijas, ne tikai no Mičiganas gubernatores, bet arī CDC un American Camp Association jaunās vadlīnijas nometnēm, kuras solītas agrā maijā. Atklātības labad, šīs gaidītas vadlīnijas nometnēm visticamāk būs ar vairākiem ierobežojumiem, ieskaitot sociālo attālināšanu, karantīnu, vispārējo kustību nometnes teritorijā, izguldināšanas noteikumi un vēl.  Katrs ierobežojums rada izaicinājumu Gaŗezera apstākļos. Vēl ir jādomā par medicīniskajām vajadzībām, īpašu ēdienu piegādi un izdali un citu vajadzīgu materiālu vispārējo pieejamību.

Paldies par pacietību. Paldies par saprašanu. Paldies par atbalstu. Pateiksimies par visām Dieva dotām dāvanām, apņemsimies būt optimistiskiem par nākotni un ticēsim, ka drīzi vien varēsim vienoties ar rokām un sirdīm Gaŗezerā.